**Razvoj delovnih kompetenc in specializiranih programov za osebe, vključene v probacijo**

**Sklad:** ESS+

**Cilj politike:** CP4: Bolj socialna in vključujoča Evropa za izvajanje evropskega stebra socialnih pravic

**Prednostna naloga:** PN7: Dolgotrajna oskrba in zdravje ter socialna vključenost

**Specifični cilj:** ESO4.12. Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki

**Predvideno trajanje projekta:** 1. 1. 2025 – 31. 1. 2029

**Vrednost projekta:** 733.000,00 EUR (od tega podpora Evropske unije 425.140,00 EUR in nacionalni javni prispevek iz državnega proračuna 307.860,00 EUR)

**Opis upravičenca:**

Poslanstvo Uprave za probacijo (UPRO) je osebam v okviru izvrševanja kazenske sankcije nuditi pomoč, varstvo in nadzor z namenom, da oseba opusti kazniva dejanja in se uspešno integrira v skupnost, hkrati pa se zasleduje tudi cilj zagotavljanja večje varnosti družbe.

Uprava za probacijo je sestavljena iz centralne enote s sedežem v Ljubljani in petih probacijskih enot s sedeži v Ljubljani, Mariboru, Celju, Kopru in Novem mestu. Probacijske enote izvršujejo neposredno strokovno delo z osebami, katerim so naložene skupnostne sankcije, centralna enota pa skrbi za usklajeno delovanje probacijskih enot, izobraževanje kadra in širši razvoj probacije. Probacijski uslužbenci so strokovni delavci z znanjem in izkušnjami s področja socialnega dela, socialne pedagogike, psihologije, prava, varstvoslovja in drugih ved.

**Opis projekta:**

Namen operacije »Razvoj delovnih kompetenc in specializiranih programov za osebe, vključene v probacijo« je povečati socialno vključenost oseb, vključenih v probacijo. Cilj je izvesti specialne programe, v okviru katerih se bodo izvajale aktivnosti razvoja in izvajanja programov obravnave odvisnosti, obvladovanja jeze, nenasilne komunikacije, trening socialnih veščin, razvoj programov za povzročitelje nasilja v družini, povzročitelje spolnih deliktov in druge ozko specializirane obravnave za reševanje osebnostnih težav, zaradi katerih so osebe povzročile kazniva dejanja.

Osebam iz najbolj ranljivih skupin se bo s pomočjo mentorjev omogočilo lažjo izvršitev dela v splošno korist in ob tem usvojitev delovnih kompetenc in socialnih veščin, ki pripomorejo k lažjemu vključevanju na trg dela, opuščanju kriminalnih stališč in kriminalnega vedenja ter vzpostavljanju višje kvalitete življenja. Osebam s kaznivimi dejanji nasilja v družini in kaznivimi dejanji zoper spolno nedotakljivost se bo omogočilo visoko strokovno obravnavo, prilagojeno njihovim specifičnim potrebam, z namenom opuščanja neustreznih (kriminalnih) oblik vedenja, vzpostavljanja nadzora nad vedenjem in razvojem socialnih veščin za ustrezno funkcioniranje v odnosih v različnih okoljih (družina, partnerstvo, služba idr.). Osebam z različnimi kaznivimi dejanji, ki se srečujejo z različno psihosocialno problematiko, se bo omogočilo vključitev v delavnice z namenom, da se opremijo z znanjem in veščinami, ki prispevajo k opuščanju kriminalnih stališč in vedenja ter boljšemu funkcioniranju na različnih področjih življenja.